Wangari Maathai

Wangari Muta Maathai, nada en Nyeri o 1 de abril de 1940 e finada en Nairobi o 26 de setembro de 2011, foi unha activista medio-ambiental e política kenyana. Recibiu o Premio Nobel da Paz en 2004 polo seu labor na defensa da natureza e a potenciación ao mesmo tempo do labor da muller, a través da plantación de máis de 30 millóns de árbores. Foi a primeira muller africana en recibilo. A doutora Maathai foi membro electa no parlamento e ministra de Medio Ambiente e Recursos Naturais dentro do goberno presidido por Mwai Kibaki até novembro de 2005. O seu último libro foi The Challenge for Africa (Pantheon, Nova York, 2009).

 Premio Nobel da Paz 
"Maathai permaneceu coraxosamente contra o antigo réxime opresivo en Kenya", o Comité do Nobel Noruegués anunciou nunha declaración que ela era a vencedora do Premio Nobel da Paz de 2004. "As súas formas de acción únicas contribuíron para chamar a atención á opresión política - nacional e internacionalmente-. Ela serviu como unha inspiración para moitos na loita polos dereitos democráticos e ten encoraxado especialmente as mulleres a mellorar a súa situación".

 Controversia 
Maathai causou controversia entre os comentadores dos medios de comunicación, cando nunha conferencia de prensa seguinte ao anuncio do Premio Nobel, ela falou a favor da alegación de que o virus HIV era un produto creado polo ser humano a través de bio-enxeñaría, e entón lanzado na África por científicos occidentais non-identificados como unha arma de destrución masiva para "punir os negros". A alegación foi apoiada só por unha pequena minoría, é unha das varias teorías conspiratorias da SIDA. Desde entón ela fuxiu de ter unha posición definitiva, alegando que "Eu non sei sobre a orixe... E espero que un día o saibamos, porque iso é algo que obviamente todos queremos saber, de onde vén a doenza".

 Premios 
 1984: Right Livelihood Award (coñecido como "Premio Nobel Alternativo")
 1991: Premio Goldman do Medio-Ambiente
 1991: Premio África
 1993: Medalla de Edimburgo (pola "incríbel contribución á humanidade a través da ciencia")
 2004: Premio Petra Kelly
 2004: Premio Sophie
 2004: Premio Nobel da Paz

 Véxase tamén 

 Ligazóns externas 
 Taking Root: The Vision of Wangari Maathai documentary film 

Categoría:Premio Nobel da Paz
Categoría:Nados en 1940
Categoría:Finados en 2011
Categoría:Cabaleiros da Lexión de Honra
Categoría:Nados en Kenya
Categoría:Ecoloxistas de Kenya
Categoría:Profesores da Universidade Yale
Categoría:Premios Nobel de Kenya
Categoría:Premio Medioambiental Goldman
Categoría:Doutores honoris causa pola Universidade de Giessen